text:
(IlMinuto) – Casteddu, 21 de su mesi de cabudanni – Is traballadoris chi no tenint títulu po pigai is amortitzadoris sotzialis – o chi no pigant su stipendiu assumancu de tres mesis – podint fai dimanda de is sussidius istraordinàrius prevìdius de sa lei regionali 3 de su 2008, cumpilendi is modulus chi s’agantant in s’Assessorau regionali de su Traballu. Sighi a ligi ‘Traballu: ddoi funt modulus po sa dimanda de is sussidius istraordinàrius’
(IlMinuto) – Casteddu, 21 de su mesi de cabudanni – Oi in Pòrtu Turre est in programa (a is 11.15, Saba comunali “Filippo Canu”) sa presentada de su “Polu Birdi” e de s’istúdiu asuba de s’ambienti acapiau a su progetu de sa Matrica Spa, cun s’obietivu declarau de fai unu “polu chi siat intre is primus in su cumpartu de sa chímica birdi”. Asuba de sa chistioni fueddant su “Gruppo d’intervento giuridico” e is “Amici della terra”, cun d-unu post publicau in su blog de su Gig. Su documentu critigat diversas cosas de su progetu e po su prus s’acàpiu cun is produtzionis de is campus de su logu, cun sa previsioni de fai in s’Ísula “s’amidu e una calencuna variedadi de cardu po fai ollu e ‘biomasse’” po sa tzentrali termica de 40 megawatt. Sighi a ligi ‘Chímica birdi. Is dúbius de su “Gruppo d’intervento giuridico”’
(IlMinuto) – Casteddu, 21 de su mesi de cabudanni – Passus ainnantis po sa contienda Tiscali. Ariseru, in s’atopu cun is sindacaus, s’azienda at nau de essi fasia a aghilliri sa proposta de Cgil, Cisl e Uil: fai arricursu a is cuntratus de solidariedadi po evitai de ponni in càscia integratzioni pagu prus de 130 traballadoris de s’azienda, comenti iat fatu sciri cida passa s’amministradori delegau Renato Soru. Asuba de s’acuntéssia fueddat Sinistra critica sarda. “Sa crisi- scririt s’organizatzioni anticapitalista – comenti sèmpiri benit fata pagai a is traballadoris: is berus produtoris de arrichesa e de connoscéntzia. Puru s’eventuali obertura aziendali a is cuntratus de solidariedadi iat a creai un’irminorigamentu de su tipendiu de is traballadoris. No ddoi funt ‘meris de manca’, e sa contienda Tiscali cunfirmat custa beridadi”. Sighi a ligi ‘Contienda Tiscali: “Eja a is cuntratus de solidariedadi”. Sinistra critica sarda: “Soru acusau de frosu. Si dimitat de su Consillu”’
(IlMinuto) – Casteddu, 21 de su mesi de cabudanni – Creai is cunditzionis “giuridicas e materialis” po fai in modu ca su pópulu sardu potzat pratigai su diritu de soverania prevìdiu de is normas internatzionalis. Nascit cun custu obietivu su “Movimentu de liberatzioni natziunali sardu”. No est unu partidu o unu movimentu culturali, ma unu “sogetu de diritu internatzionali” nàsciu su 31 de su mesi de austu de “unu grupu de patriotus sardus”. Sighi a ligi ‘Indipendentismu:nascit Mlns. Pes: “No est unu partidu nou, ma unu sogetu de diritu internatzionali”’
(IlMinuto) – Casteddu, 21 de su mesi de cabudanni – Sighint chentza de pàsiu is fainas culturalis de s’Arxiu de Tradicions. In is diris 21 e 22 de su mesi de cabudanni s’Arxiu at essi difatis presenti in Madrid po sa “Semana de la cultura de la Isla de Cerdeña”, un’avenimentu aprontau de “La Asociación Circolo Sardo Ichnusa Madrid” e de s’Istitutu Sardu Fernando Santi. Sighi a ligi ‘Avenimentus: sa Sardìnnia in Madrid’


c: text/html

text:
Nanta a ki is fueddus podint essi grais ke perdas. Po bona sorti nci funti puru
is fueddus ki ndi bèssinti sonendi, lèbius, casi in punta de pei o a lestru a
lestru. Imoi a mei mi parit ki scùrrinti cumenti a arrius e no dus potzu
frimai. ‘Ollu nai ki po mei a incumentzai a-i scriri in sardu est stètiu unu
spantu, casi una brulla, e de unu fueddu ndi funti nasçus centu. Mi benint a
conca fràsias, diçus, pensamentus.
Mi domandu ita funti po mei is fueddus. Funti arremòrius ki sonant a intru e
ki scriu in conca prima ke cun sa manu, e sa manu, du scieus, da movit su
çorbeddu.
Cun su sardu m'intendu de domu, su sardu est su bistiri ‘e donnì. No mi
depu allikidiri, no seu a butinus strintus, no tengu acàpius e potzu caminai
mellus.
Ma custa lìngua est po mei o po is atrus? Tzertu, partit de mei po andai a
is atrus e custa cosa puru mi praxit.
Mi parit de jogai a ping-pong ‘onnya borta ki nau unu fueddu.
Imoi ki apu nau “praxit” mi benit a conca una fràsia ki de seguru apu
intèndiu no sciu mancu deu candu. “Ki ti praxit”. Nau cumenti crepa crepa,
in tonu de disafiu, ponendi s’acentu in ‘onnya sìllaba e allonghiendi s’ùrtima
parti ki làssat casi s’arrembumbu. Candu arribaus a “pra” po unu momentu
parit de nci arrui a calincunu logu, ma luegus cun “xit”… unu si ndi
pèsat casi bolendi, ingiriendi a suta de su nasu de s'inimigu fiketu.
Scriu unu contu po su gustu de ponni impari fueddus de su connotu o pighendi
su spuntu de una cosa ki arregordu. Imperu is fueddus ki mi serbint e in su
pròpiu tempus dus ‘ongu vida noa, dus fatzu bivi.
Nai “prestu ki est akua est bentu” dònat cuntentu ca nc’est un’arrelatu,
un’acàpiu cun sa curtura de innui bengu. Ki nau “volubile” no esprèssat
su pròpiu sentidu.
Est su sonu ki mi dònat s’idea? Est su sonu de su connotu.
De siguru un’emovimentu, un’arrelatu, un’arregordu mi dònat sa crai po
incumentzai unu contu.
Narendi “pudda” mi parit de da biri. Si nau “gallina” no sutzedit
nudda, no da biu.
Nai “arridai su pani” no est sa pròpiu cosa de nai “abbrustolire il
pane”. Est cumenti a du biri cussu pani ki dònat su corpus cosa sua a su
fogu.
S’imbentu literàriu po is contus nascit de s’umperu de su sardu, de sa
gana de du donai deretu de tzitadinu e de s’abilesa ki tenit issu de fai biri
is cosas. Imoi, sempri po du nai a màginis, abisònjat a tocai pisci ‘e
cadinu, e pongu una domanda.
Innui? In su paperi imprentau o in s’arretza? De siguru s’arretza oberit
a su mundu prus de su paperi imprentau e ponit noas e oferrit acàpius, açàpat
s’incuru, àndat prus a lestru, atanàllat e ìntrat in donnya logu.
Arregollit genti, ideas e noas e ghètat totu a pari. Est una nerbiadura ki
impràssat totu sa connoscèntzia. Tenit e dònat milli possibilidadis.
Ki seu innoi est poita seu intrada una di' in s’arretza.
Su spantu est ki su ki apu scritu po mei est bènnia cosa scrita po is atrus.
Un’arriu pitikeddu si nc’est ghetau una di’ a un’arriu mannu, e impari
funt acabaus a mari e a pustis in s’oceanu.
Ma unu podit nai: su libru est un’atra cosa, est beru, fai parti de sa
realidadi.
Su ki si nàrat virtuali parit ki no esistat, ma est aici?
A bortas su ki est atesu est acanta e su ki est acanta est atesu.
Est capatzi de oberri fentanas, de fai atobiai genti.
Su libru, fendi una cumparàntzia, no favoressit atòbius, est frimu. Perou
fait a du tenni in manu, a du sfollai, a du tocai, a du portai fintzas a letu.
Nc’est una bella diferèntzia intr’'e una fotografia e una personi in prupa
e ossus.
Est puru una kistioni de dinai. Is domus de imprenta sardas no tèninti
dinai, aici nanta, e insandus, cument’ ‘e a prima no podeus ni kistionai ni
si fai connosci. Si depeus acuntentai de essi in s’arretza ca aici is librus
funti baratus. Ma mi domandu: po cassai o po essi cassaus? Est un'onori o unu
scapadòriu?
E tòrrat sa discurta a pitzus de su pagu importu ki tenit una lìngua
cumenti a su sardu. No podit abramiri a s’intendi arreconnota e arrespetada. Nci
‘olint imprentadoris ki tènganta pilu in su stogumu, spertesa e gana de
arriscai.
Deu no potzu ki essi cuntenta de mi biri in d-unu jassu ki amòstat is
poesias e is contus cosa mia in sardu. E no seu cuntenta po mei sceti, ma po totu is sardus.
S’arretza est sa boxi, su sardu unu pipiu ki bìsat de ligi librus totus
diferentis e ki tenit unu disiju: de castiai e de essi castiau. ‘Olit essi
liju.
Is imprentadoris mancai sìanta personis de curtura no pòdinti fai
miràculus, pòdinti spingi, ajudai ma su barrancu est ki si dèpinti scorrai
cun is polìtigus.
E innoi s’iat porri oberri un’atru capìtulu, cussu polìtigu de candu su
sardu no at tentu prus deretu de esisti, prima cun s’Unidadi de s’Italia e a
pustis cun su fascismu. Ancoras oi no nc’est sa boluntadi polìtiga de ndi du
fai bessiri a foras, e depeus incruai sa conca ancoras.
Pensaus ki is sentidus nostus no dus tenit nisçunu, ki sceti nosu si feus in
cuatru po is atrus, ki su coru, nosu, du teneus prus mannu.
No nc’est abisonju de-i scriri meda, bàstat pagu po intendi in is fueddus
s'ajudu e su cunsolu. Sa lìngua ki imoi seu imperendi mi dònat is ideas po
espressai su ki pensu e ki m’est sutzèdiu a intru.
Ma cantu tempus est passau! Sceti imoi mi benit beni a kistionai cumenti
bollu, kentz’e fai tradusiduras de s’italianu, ki est un’atra lìngua
diferenti meda, e mi potzu discansai. S’italianu d’apu bìviu sempri
cumenti a su bistiri bonu, cussu de is festas, cussu ki unu timit a imbrutai e
ki cùat is diferèntzias. Ma mi domandu: diaderus fait essi totus ugualis?
No est aici, ca bàstat a pensai cumenti unu sardu s’agàtat in continenti.
Cussus ki àndant a traballai in un’arrejoni de su continenti, dus benit
amarolla a kistionai s’italianu e pìgant puru s’acentu de sa genti de su
logu ca si bregùnjanta de fai intendi s’acentu insoru. A kistionai s’italianu
de manera diferenti de cumenti du kistiònant in atrus logus est cumenti a si
fai arreconnosci. Is sardus in continenti tìminti de passai po grusseris, po
personis kentz’ ‘e bonas maneras.
E aici sa lìngua italiana fait de facili(*). Po mala sorti custu sutzedit in
Sardinnya e totu. Genti meda no bolit fai a biri ki scit kistionai su sardu
mancai du scìpiat kistionai e beni puru. Poita tèninti s’idea ki a kistionai
su sardu no est cosa de sennoris.
Nai “cuartesu” o un’atru fueddu cun sa cadentza nosta fait biri illuegus
de innui ndi beneus e de cali crassi sotziali unu fait parti. Custu sutzedit
meda in sa crassi ‘e mesu poita bolint essi prus de su ki funt e fàinti de
totu po s’atesiai de cumenti fiant unu tempus.
Su ki no scinti est ki cùant su ki tèninti de prus bellu: essi sintzillus,
kistionai de una manera obreta, kentz’ ‘e trassas ni pinnicas.
E torru sempri a sa brigunja ki meda genti intendit, no sciendi su mali ki
faint a issus e totu. Bisònjat ki sa genti ki at studiau si pighit s’incàrrigu
de ajudai a kini no cumprendit ki sa cosa prus bella est a porri kistionai kentz’e
timorias, in libertadi, kentz’e trogas ni barrancus, sa lìngua connota de is
babus e de is ayayus.
Po donai boxi a s’emovimentu… E torru a is contus, candu nau “cumbidu”
no seu narendi sceti ki ‘ongu una cosa, ma seu narendi ki si d’oferju cun
prexeri, cun su coru, a sa manera antiga.
Torru gràtzias a totu is personis ki m’anti permìtiu de porri essi innoi.
(*) su facili esti una spètzia de visera ki poniant a is burricus candu
depìanta traballai.

robotstxt: allowed

filter: keep


text:
Belize
Coordinatas: 17°04′N 88°42′W / 17.066667°N 88.7°W
Articulu in LSC
Su Belize (/bəˈliːz/) est unu istadu chi s'agatat in sa costera esta de s'Amèrica Tzentrale. Est solu a tènnere s'inglesu a limba uffitziale; su crèolu, su Kriol e s'ispagnolu bi sunt noantamas comunemente faeddados. Sa capitale est Belmopan, sa bidda prus manna Belize City.
Su Belize tenet istèrrida de 22.966 km² e populatzione de unos 340.000 bividores. Est s'istadu cun densidade prus bàscia de s'Amèrica Tzentrale, ma su carculu de crèschida est de su 1,97% a annu, chi est su segundu prus artu de sa regione e unu de is majores de s'emisfèriu Otzidentale. Allàcanat in su norti cun su Mèssicu, in su sud cun su Guatemala e in s'estu tenet bessida in su mare de is Caràibes.
Sa sotziedade est disvariada, cun medas culturas e limbàgios. Sende chi in orìgine fiat parte de s'Impèriu Britànnicu, cundivìdet istòria coloniale cun àteros istados anglòfonos de is Caràibes. De su 1862 a su 1973 at tentu nùmene de Honduras Britànnicu. Est istadu indipendente de su 1981, ma su cabu de s'istadu sighit a èssere su soberanu britànnicu.
In generale, su Belize est cunsideradu natzione de s'Amèrica Tzentrale e una natzione caraìbica, cun ligòngios fortes cun totu s'Amèrica Latina. Est mermu de sa Carribean Community (CARICOM), sa Comunidade de is Istados Latinu-Americanos e Caraìbicos (CELAC), e su Central American Integration System (SICA). Est solu istadu a èssere mermu de totu is tre organizatziones.
Belize est connotu pro is September Celebrations, e est su logu de nàschida de su chewing gum.


text:
Banco Di Sardegna Sassari Canadian Solar Virtus Bologna
DESCRIZIONE : Sassari Lega A 2011-12 Banco Di Sardegna Sassari Canadian Solar Virtus Bologna Quarti di Finale Play off Gara 1
GIOCATORE : Vanja Plisnic
CATEGORIA : tiro
SQUADRA : Banco Di Sardegna Sassari
EVENTO : Campionato Lega A 2011-2012 Quarti di Finale Play off Gara 1
GARA : Banco Di Sardegna Sassari Canadian Solar Virtus Bologna
DATA : 17/05/2012
SPORT : Pallacanestro
AUTORE : Agenzia Ciamillo-Castoria/M.Marchi
Galleria : Lega Basket A 2011-2012
Fotonotizia : Sassari Lega A 2011-12 Banco Di Sardegna Sassari Canadian Solar Virtus Bologna Quarti di Finale Play off Gara 2
Predefinita :


text:
S’alligadore
- Dettagli
- Visite: 125
Iscuja, alligadore, ma devimus
bocchire como pro giustiscia a tie.
Cun cantos faghen che te, e lu podimus
si l’acciappamus, faghimus gasie.
No importat chi no fuis in libertade
ma in sa bartza ‘e una villa residente
pro appagare s’estrosa vanidade,
sas dies chi campat, de unu possidente.
Si fuis famidu nudda importat puru
ca fuis in una tale cundissione
chi aias retzidu mandigu ‘e siguru
e devias isettare sa rassione.
Cun sos padronos ses istadu ingratu.
Sa tua est istada una maliscia vera.
Has mortu un’omine e custu reatu
no lu pagas cun annos de galera.
Nois t’amus a bocchire a balla sola
e, mancari cumparfas tantu forte,
t’amus a isterrer; però ti consola
chi mancu t’has a abizare ‘e sa morte.
Poi t’amus a cremare e sa chijina
a cunsignare l’amus a sos bentos
chi t’han a ispargher comente farina
torradu a sos primarios elementos.
De te no hat a cumparrer in su piattu
de ristorantes sa licchitta petta
e sa pedde agontzada in modu adattu
mai hat a diventare una borsetta.
Pensa a un’hamburger cun sa petta in mesu
de te cun samben umanu. Ite gustu!
Pensa a una femina chi appat appresu
chi li pendes dae bratzos. Ite assustu!
Est veridade chi tue has addentadu
un’assassinu da agentes in fua
chi pro si cuare in sa bartza est intradu,
però un’omine e no ‘e sa ratza tua.
Ca cundennadu da unu tribunale,
l’isettaiat s’elettrica cadrea
o un’iniessione ‘e velenu letale
o pro impiccarelu una furca fea.
Comente giustitziarelu est sa legge
chi l’istabilit e tue no devias
(si l’has pensadu como ti curregge)
fagher su boje ca in bucca l’aias.
Ses una bestia crudele e insensibile,
unu mostre murrudu e inaffidabile,
unu tilighertone imprevedibile,
un’animale ischiffosu e inamabile.
Che tue in custa notiscia americana,
de Cleopatra su fadre cun Pompeu
si cumporteit in s’ispiaggia egitziana
e Cesare no lu lasseit intreu.
Si catziadu t’aian in sa foresta
fattu nd’aiamus carchi bella cosa
ma, ca tue has fattu a un’omine sa festa,
amus pro te una morte ignominiosa.
Bastet però faeddare ‘e s’assassinu
chi hat abertu a unu prossimu sa matta.
Retzi tue como sa balla in su sinu
e cree cun nois chi ‘asie giustiscia est fatta.
Brotu Ispina hat fidutzia in sa giustiscia
chi punit chie hat agidu cun maliscia.
(20.11.2007)
Work in progress
SITO IN COSTANTE AGGIORNAMENTO
Notizie
Cronaca - La Nuova Sardegna - Sassari
-
È di Alghero la più anziana della Sardegna: oggi ha compiuto 110 anni
Attorniata dai parenti festa nella casa di riposo per Giovannina Pistidda nata nel 1908
-
Psd'Az: «Noi e la Lega? Giusto così. Proteste insignificanti»
Il segretario dei sardisti Cristian Solinas esalta l’accordo elettorale con il Carroccio di Salvini: «Abbiamo gli stessi ideali e un programma condiviso per la crescita dell’isola»


text:
Connoschimus a Sergio Salvi* a su nessi dae su 1973, cando su bonu de nois l'at connotu cun sa publicatzione de Le nazioni proibite, chi est istadu e est su libru de referèntzia pro chie s'interessat de natziones sena istadu. L'amus addoviadu de reghente e, cun isse, amus faeddadu de ite est cambiadu dae tando in sos movimentos e ideas.
Nche sunt colados belle baranta annos dae sa publicatzione de su libru tuo "Le Nazioni Proibite". Ite est cambiadu dae tando?
Apo dedicadu su libru a sas natziones "proibidas", sena istadu, de s'Europa otzidentale. Ma sunt cambiadas cosas medas dae tando, mescamente in s'Europa orientale. Pro prima cosa, cando l'apo iscritu, in su 1973, esistiat s'Unione Soviètica, no esistiat galu s'Ucraina, sa Bieolorùssia, nen sa Lituània, sa Letonia, s'Estònia; no esistiat sa Croàtzia, sa Sèrbia, s'Islovènia, ma sa Jugoslavia; esistiat sa Tzecoslovachia e sos tzecos non fiant partzidos dae sos islovacos. Mi paret, duncas, chi siant capitadas cosas meda, finas si in s'Europa otzidentale non sunt nàschidos istados indipendentes noos.
Ma carchi cosa est finas capitada!
De seguru sa devolutzione in su Rennu Unidu at giutu a sa formatzione de su Parlamentu iscotzesu, a su cussìgiu gallesu etc. Si, pustis, pessamus a su Bèlgiu, bidimus chi in cue sunt faghende passos mannos meda: prus de un annu sena guvernu, sa separatzione intre sa zona de limba olandesa e sa zona de limba frantzesa paret a s'orizonte.
Ma totu custu est istadu su resurtadu de s'isfaldamentu de sos istados-natziones o su frutu de sa fortza de sas natzionalidades sìngulas?
Sa prima possibilidade diat pàrrere s'ùnicu caminu possìbile o giai praticadu. Difatis, istados medas sunt nàschidos pro more de sa debilesa de àteros istados.
Tando podimus narrere chi nois Sardos amus pèrdidu su trenu de s'Istòria, cando a sa fine de sa segunda gherra mundiale, in su '44, fiat nàschidu su Partidu Comunista de Sardigna, chi cheriat sa Repùblica sarda de sos operajos e de sos massajos. Tando, de seguru, no amus ischidu tirare profetu dae su mamentu de debilesa de s'istadu italianu.
De seguru. Sende gasi non si sunt mai costituidos in su territòriu de sa Repùblica italiana movimentos autonomistas fortes meda o indipendentistas, comente imbetzes est capitadu in Frantza, Ispagna e àteros logos.
E a tie, possìbile ti paret oe un'isfaldamentu de s'istadu italianu?
Pesso chi siat possìbile, ma improbàbile.
Ma, a bi nd'at movimentos in intro de s'istadu italianu chi podent atuare unu protzetu gosi?
Mah, pesso chi nono. In custu mamentu non so bidende movimentos chi diant pòdere praticare unu progetu de liberatzione natzionale, mannu, unitàriu, capatzu de resurtados reales. In Itàlia ant tentu un'agigu de fortza petzi sos tirolesos, sos baddeostanos e sos sitzilianos in s'època de su separatismu. Nudda de prus.
Mancu in Sardigna?
In Sardigna faeddades e teorizades meda, ma non parides capatzos de unidade e mancu de fàghere batallas trasversales comente podet èssere sa de otènnere unidade in sa limba iscrita e s'ufitzialidade prena sua in cada àmbitu e impreu in sa sotziedade e territòriu. Mi paret chi totus pòngiant sa chistione de sa limba in una positzione segundària, si non in s'ùrtima, in sa teoria e in sa pràtica de cada die. Custu mustrat totu sa debilesa de sos movimentos e sa pagu capatzidade de atuare unu protzetu beru/reale de liberatzione natzionale.
Cales sunt, tando, pro tene, sas natziones in ue est crèschidu su sentimentu, sa progetualidade polìtica e, in fines, su movimentu?
Comente fia narende in antis, pesso chi su Bèlgiu siat a curtzu meda a sa separatzione, chi a bisu meu at a arribbare a un'unione de su Bèlgiu de limba frantzesa cun sa Repùblica frantzesa, de su Bèlgiu de limba olandesa cun s'Olanda.
E in ateros logos, Catalugna o Còrsica, pro narrere?
In Catalugna, in intro de s'istadu ispagnolu, mi paret prus fàtzile chi b'apat cambiamentos mannos chi no in Corsica. In Frantza, si non càpitat carchi cosa manna, est prus difìtzile.
Cale sunt sos fatores chi assegurant sa resessida de sos movimentos natzionales comente s'iscotzesu?
De seguru sa crisi de sos istados-natzione, mescamente de sos tzentralizados, pro una sèrie de resones polìticas, econòmicas e militares. Ma devimus finas cunsiderare s'afortimentu de sa cussèntzia natzionale, s'afortimentu e sa difusione de s'impreu de sa limba natzionale de cada unu, cun s'unidade organizativa chi nde derivat, a su mancu in sos puntos prus importantes e istratègicos.
A trintasete annos dae "Le lingue tagliate", imbetzes, comente est sa situatzione de sas minorias in Itàlia?
Est bona meda, podimus nàrrere, ca amus tentu sa Lege 482 de su 1999. Ma s'atuatzione sua est galu modesta e semper prus difìtzile. Ma sigomente s'atuatzione sua est matèria de sas provìntzias, custa lege at a èssere riformada sa die chi custos entes ant a èssere, comente ispero, abolidos. Ma ispero finas chi, s'in casu, non sìamus custrintos a cumintzare torra pro atuare s'art. 6 de sa Costituzione, de tutela de sas minorias linguìsticas.
Ite dias fàghere pro crèschere semper prus sa presèntzia e isvilupu de su sardu?
Dia fàghere leges e regulamentos ispetzìficos e craros. Si sa Sardigna tengerat poderes beros, bi diat èssere sa coufitzialidade prena e efetiva de sardu e italianu in totu su territòriu de s'ìsula.
In carchi logu, su movimentu natzionale at pessadu chi esseret giustu a impreare finas su cunfrontu armadu pro otènnere deretos natzionales e limba ufitziale. Ite nde pessas de sa fine annuntziada de sa gherra armada de ETA in Euskadi?
Mi paret chi sa gherra armada de ETA oramai no aeret cuncruidu meda o chi no esseret prus cumbeniosa e forte. Deo ispero chi siant gasi inteligentes in su tempus venidore, a su puntu de resessire a otennere reconoschimentos de importu dae parte de su guvernu ispagnolu. Chi in pràtica resessant a fàghere su chi at fatu s'IRA, in Irlanda, sende chi sunt colados belle bator annos, a dolu mannu, e paret chi non siat capitadu galu nudda. Però carchi cosa b'est e si sunt ponende in motu mecanismos chi podent giùghere finas a s'autodeterminatzione. Finas su casu de s'Iscòtzia est emblemàticu: dae pagu at torradu a otènnere su Parlamentu e, si ant a fàghere su referendum, at a resessire a èssere indipendente. Forsis custu, a bellu a bellu at a capitare finas in su Paisu bascu.
Tando est pro custu chi sos movimentos bascos e catalanos sunt gherrende pro modificare sa Costitutzione ispagnola a manera chi includat su su deretu a s'autodeterminatzione.
Eja, de seguru. In teoria si podet otènnere.
Ma ite at a capitare luego in su panorama de sas natzionalidades?
Francu sa nàschida galu noa de sos istados de Ucraina, Bielorùssia, Kazachistan, Letònia, Estònia, Lituània, Islovènia, Matzedònia e àteros; francu sa partzidura intre Tzèchia e Islovàchia, luego ant a cròmpere a fine duos casos: in antis su Bèlgiu, in ue chissai ite at a capitare luego, a pustis s'Iscòtzia in ue, cunforma a su referendum belle seguru, at a nàschere, sighende sas leges britànnicas, sa creatzione de un'istadu indipendente.
Su fatu est chi issos tenent custu deretu iscritu in intro de sa prassi gurìdica issoro. Est pro custu chi bascos e catalanos sunt gherrende pro tènnere sa riforma de sa costituzione chi includat su deretu a s'autodeterminatzione...
De seguru.
Finas pro nois sardos, friulanos, ladinos diat cumbènnere a operare politicamente a manera chi s'istadu italianu si decraret un'istadu plurinatzionale e non plurilìngue ebbia, gràtzias a sa Lege 482/99.
De seguru. Ma totu sos partidos diant nàrrere chi nono. Non nos illudamus.
A propòsitu de sos libros tuos chi tratant de Unione Soviètica e de sa dissolutzione sua, chi at giutu a sa nàschida de istados noos, ite essidas at tentu sa voluntade de soverania de sas natziones prus minores?
Cunforma a sa costitutzione soviètica, b'aiat castas diferentes de autonomias: sas repùblicas sovièticas chi in fatu si sunt trasformadas in istados natzionales indipendentes, sas repùblicas autònomas, sas regiones natzionales autònomas e sos tzircundàrios natzionales. Su fatu istat chi est andada bene petzi a sas repùblicas sovièticas giai costituidas dae Lenin e dae Istalin! Sa Tartària non bi l'at fata, e mancu sa Tzetzènia!
E non b'at manera de cambiare?
O si càmbiat cun sas rivolutziones, cun sas rebbellias o si càmbiat rivolutzionende sa costituzione de sa Rùssia e de sa Federatzione russa, chi però est peorada ca dae tando a como nch'ant cantzelladu sos printzìpios natzionales, at artziadu sas gasi denominadas regiones a su matessi livellu de soverania chi tenent sas repùblicas autònomas.
In Tzina sos Uiguros e sos Tibetanos.
Ma no issos ebbia. B'at natzionalidades e movimentos in Tzina meridionale, chi finas issos sunt gherrende pro una forma de indipendèntzia.
Pregontas de Diegu Corràine
cun sa collaboratzione de Antònia Fenu
---
SERGIO SALVI, nàschidu in Firenze in su 1932, a pustis de s'èssere interessadu de poesia e de literadura, finas comente diretore de sa rivista "Il Bimestre", s'est dedicadu a s'istùdiu de sas natzionalidades e de sas limbas minoritàrias, mescamente de Europa. At iscritu libros meda dedicados a custos argumentos, su prus connotu Le nazioni proibite (1973), pustis Le lingue tagliate (1975), subra de sas minorias linguìsticas de s'istadu italianu, Patria e matria (1978), La disUnione Sovietica (1990),La mezzaluna con la stella rossa. Origini, storia e destino dell'Islam sovietico (1993),Tutte le Russie (1994), La Cecenia e i paesi del Caucaso del nord (1996).
[NOAS/Eja 7, santugaine-santandria 2011]


text:
Pro s'impreu "normale" e ufitziale de su sardu, in totu sos documentos e in totu sos àmbitos sotziales e territoriales: aministratzione, iscola, informatzione..., b’at bisòngiu chi sa Limba Sarda tèngiat finas una "norma linguìstica", duncas règulas iscritas de referèntzia (non 2, 3, 4, etc. normas diferentes).
Custa règula istandard (*), duncas, comente “forma de referèntzia” de sa Limba pro rapresentare (comente una “bandera”) in manera unitària (iscrita) sa diversidade reale (orale), est unu bisòngiu chi naschet:
a) in època antiga, dae sos iscritores chi cherent una cantidade de letores semper prus manna de sos de sa bidda issoro. Sos iscritores sunt sos primos istandardizadores. In Sardigna belle nemos iscriet in una variedade esclusivamente sua, locale, ma totus proponent unu modellu prus universale: Araolla (*1550? +1600?), Garipa (*1580 +1640), Madau (*1723 +1800), Cossu (*1739 +1837).
b) in època cuntemporànea, dae sa comunidade de sos istudiosos o dae su guvernu sardu (1998>2006) chi cheret chi sa limba sua non siat petzi mèdiu de comunicatzione sotziale ma finas territoriale e ufitziale. Est gasi chi naschet sa cumissione de sa LSU, Limba Sarda Unificada, cun su primu incàrrigu (28-12-1998), sighidu dae su segundu incàrrigu (28-12-1999). Sa proposta definitiva essit a campu su 28-2-2001, a pustis de 21 riuniones de sa cumissione (formada dae E. Blasco, R. Bolognesi, D. Corraine, I. Delogu, A. Dettori, G. Paulis, M. Pittau, T. Rubattu, L. Sole, H.J. Wolf, M. Porru (segretàriu))(**) e prus de 120 oras de traballu fatu in Aristanis e Casteddu.
Pustis de sas polèmicas e de s'isperimentatzione de sa LSU, su presidente R. Soru incàrrigat un'àtera cumissione, chi at a mendare, in fines, sa LSU, pustis de un’annu de riuniones. Aende leadu sa LSU comente base, su presidente Soru pedit a sos membros de sa Cumissione sos emendamentos possìbiles a sa LSU, chi sunt propostos dae Puddu, Bolognesi, Pinna-Catte, Corraine, e atzetados. Tando sa Giunta de sa RAS at a publicare sa LSC Limba Sarda Comuna (pustis de una revisione de su testu finale pedidu e fatu dae Puddu, Bolognesi, Pinna-Catte, Corraine, Lupinu, Paulis, in ue sunt intradas finas propostas de sa Limba de Mesania), cun delìbera de su 18 de Abrile de su 2006. Duncas, sa LSC est sa sìntesi, su resurtadu calibradu de custu cunfrontu e atzione de revisione, emendamentu e integratzione de sa LSU. Est craru, duncas, chi, siat sa LSU, siat sa LdM, siat sa LSC rapresentant unu passu istòricu de importu mannu a beru pro s'ufitzialidade de sa limba nostra. Sunt una norma iscrita cumplementare a sas variedades orales e no un'alternativa a issas.
S’istandard cunsentit de afortire su passàgiu dae s'oralidade a s'iscritura pro s'ufitzialidade e sa modernizatzione.
S'istandard aunit, rapresentat sa variabilidade de sas variedades orales, las afortit. Sa presèntzia de una règula de iscritura generale no nche catzat sa possibilidade de iscrìere finas sas variedaes locales.
........
(*) IT’EST UN’ISTANDARD
Su tèrmine inglesu standard derivat dae su vocàbulu frantzesu antigu estendart, chi cheret nàrrere istendardu, insinna, pandela . Su tèrmine italianu o sardu chi s’acùrtziat de prus a standard est “norma”, règula. Un’istandard est, difatis, una norma atzetada, unu modellu de referèntzia a ue nos uniformamus a manera chi siat repìtidu a pustis. [addat. Wikipedia]
................................
(**) FIRMAS DE SOS MEMBROS DE SA CUMMISSIONE DE SA LSU
................
Custa est sa lògica de sa LSU, de sa LSC e de cale si siat àteru istandard:
.................
Pro impreos generales, bi cheret un'iscritura comuna (sa tzentrale "paghe"), comente currispondèntzia de totu sas pronùntzias locales de su derivadu sardu dae su latinu PACEM.
In manera cumplementare, si diant pòdere adotare iscrituras locales (sas esternas "pache, pahe, pa°e, page, pagi, paxi) pro impreos locales.


text:
A festai su 28 Abrili, "Sa di' de sa Sardinnya", de calikisiat manera
du feus (at˛bius, cunferŔntzias, espressadas, teatru, m¨sica, kistionis ů)
est una cosa bona sempri, ca serbit a si fai connosci su ki est sutzŔdiu in
Casteddu e in Sardinnya, e po-i cussu serbit a s'ajudai a cumprendi de innui ndi
benit s'arrialidadi de oi.
Perou est berus puru ca is mŔdius 'e comunigadura si fÓint imparai su ki est
sutzŔdiu sceti - ki Óndat beni - e invešas no si strumb¨llanta mai a ndi
bogai s'imparamentu de cuddus annus, po no torrai a fai is faddinas de su
passau, de manera de podi tenni unu benidori mellus.
Cuss'avolotu fiat stŔtiu una f¨rria traixa, traixa de su prus de is cabus suus
e totu, ki bolýanta cambiai is cosas su tanti ki serbiat a issus sceti, e no su
tanti ki iat'essi serbiu a su prus de sa genti.
Custu est unu fatu, no est cosa ki seu imbentendimi' deu, e insaras, tanti po
cumentzai, cuddus annus si impÓranta ca ki nosu boleus una cosa, si t˛cat a si
da traballai e a si da pesai nosu e totu, ken''e abetai bai e circa cali cabu.
E ita boleus nosu?
In Sardinnya seus unu millyoni e mesu, prus atrus setixentus mila disterraus,
est a nai casi un'atra perra, spŔrdius in totu su mundu, custrintus a si
nd'andai po no si morri 'e su fÓmini.
E de nosu e totu ki biveus in Sardinnya, su 20 po centu seus disimpreaus,
sperditziendi un'atra borta ancoras is possibilidadis de sa Sardinnya.
A arrespundi est simpli: boleus traballu, e traballu in su sentidu mannu de su
fueddu, est a nai traballu ki serbat a adelantai sa personi e sa sotziedadi,
traballu ki serbat a s'alliberai, e no a si fai scraus, traballu po podi bivi
cumenti si spŔtat.
Nosu seus una minoria linguýstiga, e custu puru est unu fatu, e insaras, ki
boleus arrennesci a fai calincuna cosa bona, si t˛cat a castiai is atras
minorias de s'Europa, si t˛cat a castiai a kini fiat ke nosu o peus puru, e
perou si nd'est torrau a pesai e imoi est caminendi beni o beni meda puru.
S'adelantamentu de custas arrejonis at caminau sighendi su sarvamentu,
s'amodernamentu, s'abaloramentu e s'umperu sempri prus mannu de sa lýngua
insoru, finsas a su bilinguismu.
Sutzedit di aici sempri, no est spantu, ca est in su naturali de is personis: sa
lýngua t˛rrat identidadi, e s'identidadi t˛rrat siguresa e fortza faidora, du
bieus e du cumprendeus totus, e si du cunfýrmat sa scŔntzia puru.
Candu in Sardinnya anti circau de sartai sa lýngua, mentras invešas esti sa
lýngua ki ghýat totu, ge d'eus biu cument'est acabada, pariat ca depýanta fai
no sciu ita, e a s'acabu, spašau su dinai arregalau, seus ke prima.
A su 28 de Abrili donniunu/a di podit donai su sentidu ki bolit - no nš'at
mancu abisonju de du nai - ma in custa di' emus a depi festai no una f¨rria de
s'antig˛riu sceti, ma is arresurtaus ki seus akirendi in su tempus de oi puru.
Ki boleus ki custus primus arresurtaus no si fýrminti, o no abÓrrinti fueddus
sceti, si t˛cat a studiai e a traballai, obedessendi a primu a sa scŔntzia e a
pustis a totu s'atru, ken''e timi a mudai su connotu nostu, ca in su connotu, ke
in calikisiat atra cosa, nš'at cosa bona ma nš'at cosa mala puru.
A traballai di aici est s'¨niga manera po arrenesci diaderus, i esti unu
traballu ki bolit fatu donnya di', e no una borta a s'annu sceti, ki no boleus
ki intr''e unus cant''e annus s'agateus mancai festendi sempri, ma morendisi' e
su fÓmini puru.


text:
MI SO COJUADU
Dae su momentu chi mi so cojuadu,
No appo tentu un'ora e reposu,
Chi so pasend'una vida affannosu,
Cun sa testa de pesu garrigadu.
Dae cando mi so accasagiadu,
Deammi chi so tantu bilgonzosu,
Nendemi torr'inoghe ischirigosu,
E cantas bolta m'ana abboghinadu.
Cantas boltas sas boghes m'hana postu,
Poneli frenu e calmalu su entu,
[...] ancora no ses cuntentu,
Chi ses fatende dannu a d'ogni costu.
E chie mes nerzende conchi tostu,
Ello fatende nde ses iscarmentu,
E deo mi nde leo sentimentu,
Mi narana corrud'abbandeladu.
Chie mi nara corru a bandela,
No lu pode su entu regulare,
Cand'in carrela m'idene passare,
Betalu a gradu gradu cun manera.
Su piuere che olas in s'aera,
Totta sa zente fatend'azzegare,
Lu podes un'iscuta retirare,
Su terribile entu appoderadu.
Su terribile entu furiosu,
Chi a tottu sos bentos à cumbintu,
Unu corru chi m'essid'in su ghintu,
Cussu est su pius mannu e poderosu.
Unu metre e pius avantagiosu,
Deallu chi est nodidu e distintu,
Mancu sos boes de babbai Pintu,
Cun corros de asie ismesuradu.
Custos corros sun fora e misura,
E ogni gioba pared'una capella,
Mancu in galanteria de modella,
Non nd'agatades simile fattura.
Piazzados in bona positura,
Si poden fagher una tarantella,
Chie si cojiuat cun muzere bella,
Tantu pro tantu corrud'est giamadu.
Tantu corrudu est'annotu,
Mancari capitadu no li sia,
Comente e deo ruttu in tribulia,
Iss'ammentu mi che oga fora,
Chun'ater'omine a retiradu.
Già si retireida faccia franca,
In presenzia mia un'ater'unu,
Custu m'est capitadu e boll'annumu,
Mi che oghesid'a fora e mi tancat.
S'apparizesin una grande banca,
Pustis papadu corcados si sunu,
Pro chi su gosu sou est'incomunu,
No est su meu chi l'happo comporadu.
No est su meu chi happo postu aneddu,
Malaita cudd'ora ei su die,
Tottu sos corros sun betend'a mie,
Chi so pro nde girare su cherveddu.
Chie mi nara corru a casteddu,
Mi tocca suppoltare de asie,
Daghi a muzzere happo tentu a tie,
Dae ognunu so ingiuriadu.
Tottu a mie sunu ingiuriende,
Dae su sero fina a su manzanu,
Chie mi narada castedd'ispanu,
Torra in segus inue ses passende.
Non bides ite dannu ses fattende,
Su oe arestu fioridu canu,
Già so passadu che trau anzianu,
Pro chi m'agato tottu muschinadu.
Cando so muschinadu de piusu,
Tando sos corros mi los ponzo a moda,
Chie no est corrudu non si lodat,
Tantu sos corros si giughen'a usu.
In domo bin'happo meda remusu,
A usu chilciu che chi paren roda,
Custa sienda l'happo tenta in doda,
Muzzere mia mi l'ad'intestadu.
Lassados mi los'hada in testamentu,
Custa sienda la tenzo segura,
Muzzere mia in bida cantu durat,
De corros mi nde faghet aumentu.
Chie mi narat corrudu cuntentu,
Fatende già la sese sa frigura,
Mi nde profetto de sa congiuntura,
In mes'e sos corros imboligadu.
Finis sos corros già los gito in vista,
dae su momentu chi mi cojiuesi,
Muzzere capricciosa ch'intoppesi,
Già l'happo fatta 'ona sa cunchista.
Chi so passende una vida trista,
Dae cand'eo cun issa isposesi,
Su primu notte cando mi corchesi
Happo'incontradu s'aidu isbarradu.


text:
A Prof. Frantziscu Pìgliaru
Frantziscu Istimadu,
allegrende-nos pro s’inditu Tuo che a ghiadore de s’assòtziu de Tzentru-Manca pro su guvernu de sa Sardigna e torrende-Ti gràtzias pro t’àere pigadu s’incàrrigu turmentosu de Ti impignare pro nde fàghere essire s’Ìsula nostra dae s’abbratzu de sa crisi chi dd’istringhet, Ti diamus bòlere sinnalare giai dae immoe su bisòngiu chi su programma de guvernu pro is chimbe annos chi benint chi semus acanta de presentare a is Sardos mustret s’atentu chi si depet a is chistiones lato sensu identitàrias e, a manera particulare, a is chi pertocant su promovimentu e s’avaloramentu de sa limba sarda (e de is variedades alloglotas presentes in Sardigna).
Dae su 18 de abrile de su 2006 – cando sa Giunta regionale chi nde faghias parte fintzas Tue at adotadu cun mèritu mannu sa Limba Sarda Comuna (L.S.C. – Normas linguìsticas de riferimentu a caràtere isperimentale pro sa limba iscrita de s’Amministratzione regionale) – a oe, si sunt fatas cosas meda pro s’afortiamentu de sa limba istòricu-identitària nostra, fintzas gràtzias a polìticas linguìsticas abbistas promòvidas dae su Servìtziu Limba e Cultura Sarda de sa R.A.S., in sa carrera de su cuadru giurìdicu-normativu europeu, istatale e regionale.
Ma sa punna de istabilèssere in s’Ìsula nostra s’echilìbriu funtzionale isperadu intre limba sarda e limba italiana est ancora a tesu. Tocat a sighire cun firmesa s’àndala cumentzada in custos ùrtimos annos.
Pro custu, pensamus chi siat pretzisu a Ti sinnalare unas cantas chistiones chi – a parre nostru – diant dèpere piessignare su programma de guvernu Tuo/nostru in contu de sa polìtica linguìstica:
a) su megioru e sa difusione de s’istandard L.S.C. pro is impreos iscritos de su sardu;
b) s’impreu cuncretu de sa limba sarda in s’iscola comente a aina veiculare de s’imparu, dende aici aplicu prenu a s’art. 4 de sa L. 482/1999 paris cun s’art. 9, comma 10, lìtera b), de sa Lege regionale 3/2009;
c) sa previsione, iscriende s’Istatutu nou de autonomia de sa Regione Autònoma de Sardigna, de sa co-ufitzialidade prena in su territòriu regionale intre limba sarda e limba italiana;
d) s’aprovu dae parte de su Consìgiu regionale de Sardigna de una lege ispetzìfica in contu de sa limba sarda (e in contu de is variedades alloglotas presentes in s’Ìsula), chi inditet sa bia pro lòmpere in su territòriu isulanu a una forma de bilinguismu reale e agiomai echilibradu intre sardu e italianu;
e) sa garantzia, in su bilàntziu regionale, de finantziamentos bastantes pro is polìticas linguìsticas in Sardigna, a su mancus aguales a cussos de is ùrtimos annos.
Frantziscu, sa Sardigna tenet s’apretu de mudare su passu! Is Sardos tenent su deretu de si nde torrare a pònnere meres de sa limba istòricu-identitària issoro, pro tempus meda negada dae polìticas tzentralìsticas luscas! E custas chistiones non depent e non podent èssere lassadas a sa galàssia de partidos de s’àrea indipendentista/natzionalista/sovranista ebbia, ne prus pagu ancoras a cussos de s’assòtziu aversàriu de Tzentru-Dereta (chi mustrat fintzas unu tzertu interessu a sa cosa!).
Dende-Ti giai dae immoe sa disponibilidade nostra a traballare a manos de pare cun Tegus pro iscrìere su programma, Ti saludamus e Ti/nos auguramus bonasorte manna.
Aristanis, 6 de ghennàrgiu de su 2014
Antonio Ignazio Garau, Direzione provinciale PD Oristano, Circolo PD Villaurbana, dirigente del Movimento Linguistico Sardo
Mariantonietta Piga, Circolo PD Nuoro, dirigente del Movimento Linguistico Sardo
Giovanna Tuffu, Assemblea provinciale PD Sassari, Circolo P.D. Sassari, dirigente del Movimento Linguistico Sardo
Roberto Deriu, Presidente Provincia di Nuoro, Direzione regionale PD
Alba Canu, Assemblea regionale PD, Gruppo PD Consiglio provinciale di Sassari
Paolo Bussu, Gruppo PD Consiglio provinciale di Sassari
Gian Nicola Cabizza, Gruppo PD Consiglio provinciale di Sassari
Giovanni Serra, Gruppo PD Consiglio provinciale di Sassari
Gianfranco Strinna, Gruppo PD Consiglio provinciale di Sassari
Antonio Tanca, Gruppo PD Consiglio provinciale di Sassari
Giampaolo Mameli, Gruppo P.D. Consiglio comunale Sassari, Segretario Circolo P.D. Sassari
Franco Sanna, Gruppo P.D. Consiglio provinciale di Sassari
Mario Pala, Gruppo P.D. Consiglio provinciale di Sassari
Bruno Farina, gruppo PD Consiglio comunale Ozieri
Marco Murgia, gruppo PD Consiglio comunale Cagliari
Mario Tendas, Capogruppo PD Consiglio provinciale di Oristano, Vicesindaco Comune di Solarussa
Mariantonietta Canu, circolo PD Ozieri e gruppo PD Comune di Ozieri
Maurizio Bonetti, circolo Copernico PD di Cagliari